PMIndiaData/PMIndiaSum huggingface dataset:
پیسفک  پنشن اینڈ انویسٹمنٹ انسٹی ٹیوٹ کے  وفد کی  وزیراعظم سےملاقات

نئی دہلی، 6 نومبر 2017، پیسفک پنشن اینڈ انویسٹمنٹ (پی پی آئی) انسٹی ٹیوٹ کے ایک وفد نے اس کے صدر جناب لائنیل سی جونسن کی قیادت میں آج وزیراعظم جنا ب نریندرمودی سے ملاقات کی۔ وفد کے اراکین نے ہندستان میں اقتصادی اصلاحات کے رفتار کی ستائش کی اور ملک میں موجود ترقی کے امکانات پر زور دیا۔ معیشت کے مختلف پہلوؤں جیسے ایف ڈی آئی، جی ایس ٹی وغیرہ پر تبادلہ خیال ہوا۔ وزیراعظم نے ہندستان میں سرمایہ کاری کے متعدد امکانات کو نمایاں کیا۔ انہوں نے حالیہ اصلاحات اور کاروبار کو آسان بنانے کے لئے کئے گئے اقدامات کا ذکر کیا۔ انہوں نے کہا کہ ہندستانی عوام کی بڑھتی ہوئی توقعات اور مضبوط معاشی مبادیات سرمایہ کاری کے لئے قابل ذکر مواقع کی ترجمان ہیں۔ انہوں نے قابل تجدید توانائی اور نامیاتی زراعت کے شعبوں میں سرمایہ کاری کے امکانات پر زور دیا۔ انہوں نے اس حقیقت کی ستائش کی کہ پی پی آئی انسٹی ٹیوٹ کی تعداد پاس ایسے فنڈز ہیں جن کی سرمایہ کاری یہ ٹرسٹی کے طور پر کررہا ہے ۔ انہوں نے مزید کہا کہ ٹرسٹی شپ کا تصور ہندستان میں جانا اور سمجھا ہوا ہے اور مہاتما گاندھی نے بھی واضح طو رپر اس کا ذکر کیا ہے۔ م ن۔م م ۔ ج۔
بھارت ڈینمارک ورچوئل باہمی چوٹی میٹنگ کے موقع پر وزیر اعظم کا خطاب

نمسکار ایکسیلنسی مجھے اس موقع پر آپ کے ساتھ ورچوئل چوٹی میٹنگ میں بات کرکے بہت خوشی ہو رہی ہے۔ سب سے پہلے میں ڈینمارک کو کووڈ-19 سے پہنچنے والے نقصان پر تعزیت کا اظہار کرتاہوں۔ میں اس بحران سے نمٹنے میں آپ کی باصلاحیت قیادت کو مبارکباد بھی پیش کرتا ہوں۔ اپنی تمام مصروفیات کے درمیان آپ نےبات چیت کے لیے جو وقت نکالا ہے اس سے باہمی تعلقات کے تئیں آپ کی خصوصی توجہ اور عہد بندی کا اظہار ہوتا ہے۔ حال ہی میں آپ کی شادی ہوئی ہے۔میں اس کے لیے آپ کو نیک خواہش پیش کرتا ہوں اور امید کرتا ہوں کہ کووڈ-19 سے پیدا شدہ حالات میں بہتری آنے کے بعد ہمیں جلد ہی آپ کا خاندان سمیت بھارت میں خیر مقدم کرنے کا موقع ملے گا۔ مجھے یقین ہے کہ آپ کی بیٹی اِدا پھر سے بھارت آنے کی خواہشمند ہوگی۔ ہم نے چند مہینے پہلے فون پر بہت ہی نتیجہ خیز گفتگو کی تھی۔ ہم نے بہت سے شعبوں میں بھارت اور ڈینمارک کے درمیان بڑھتے ہوئے تعاون پر تبادلہ خیال کیا تھا۔ یہ بڑی خوشی کی بات ہے کہ آج ہم اس ورچوئل چوٹی میٹنگ کے ذریعے اپنے ان ارادوں کو نئی سمت اور نئی رفتار دے رہے ہیں۔ ڈینمارک 1909 سے ہی جب میں گجرات کا وزیر اعلیٰ تھا، وائبرنٹ گجرات سمٹ میں شریک ہوتا رہا ہے۔ اس لیے مجھے ڈینمارک سے خصوصی دلچسپی ہے۔ میں دوسری انڈیا- نارڈک سمٹ کی میزبانی کی آپ کی تجویز کے لیے آپ کا شکر گزار ہوں۔ صورتحال کے بہتر ہوجانے کے بعد میرے لیے ڈینمارک آنا اور آپ سے ملنا بڑی اعزاز کی بات ہوگی۔ جناب والا، پچھلے کئی مہینوں کے واقعات نے یہ ظاہر کردیا ہے کہ ہم جیسے ایک طرح کی سوچ رکھنے والے ملکوں کا جو کہ اصولوں پر مبنی، شفاف، انسان دوست اور جمہوری اقدار کا نظام رکھتے ہیں، ایک ساتھ مل کر کام کرنا کتنا ضروری ہے۔ ویکسین کی تیاری میں بھی ہم خیال ملکوں کے درمیان تعاون سے اس وبائی بیمارے سے نمٹنے میں مدد ملے گی۔ اس بیماری کے دوران، بھارت کی دواسازی کی صلاحیت پوری دنیا کے لیے مفید ثابت ہوئی ہے۔ ہم ویکسین کے سلسلے میں بھی ایسا ہی کر رہے ہیں۔ ہماری ‘آتم نربھر بھارت ’ مہم کی کوشش بھی یہی ہے کہ اہم اقتصادی شعبوں میں بھارت کی صلاحیت میں اضافہ کیا جائے اور ان سے پوری دنیا کی خدمت کی جائے۔ اس مہم کے تحت ہم مجموعی اصلاحات پر زور دے رہے ہیں۔ بھارت میں کام کرنے والی کمپنیوں کو ضابطے کی کارروائیوں اور ٹیکس اصلاحات سے فائدہ پہنچے گا۔دوسرے شعبوں میں بھی اصلاحات کا عمل جاری ہے۔ حال ہی میں زراعت اور لیبر کے شعبوں میں اہم اصلاحات کی گئی ہیں۔ جناب والا، کووڈ-19 نے ثابت کردیا ہے کہ عالمی سپلائی چین کے لیے کسی ایک ذریعے پر انحصار کرنا خطرناک ثابت ہوسکتا ہے۔ ہم سپلائی چین کے تنوع اور اس میں لچک کے لیے جاپان اور آسٹریلیا کے ساتھ مل کر کام کر رہے ہیں۔ دوسرے ہم خیال ملک بھی ہماری اس کوشش میں ہمارے ساتھ آسکتے ہیں۔ اس سلسلے میں مجھے یقین ہے کہ ہماری ورچوئل چوٹی میٹنگ نہ صرف بھارت- ڈینمارک تعلقات کے لیے مفید ثابت ہوگی بلکہ عالمی چیلنجوں کے تئیں ایک مشترکہ حکمت عملی اپنانے میں بھی مددگار ثابت ہوگی۔ جناب والا، آپ کے وقت کے لیے ایک بار پھر آپ کا شکریہ۔ اب میں آپ کو ابتدائی اظہار خیال کے لیے دعوت دیتا ہوں۔
وزیراعظم نے ریڈیوکے عالمی دن کے موقع پر مبارکباد پیش کی

نئی دہلی،13 ؍فروری؍وزیراعظم جناب نریندرمودی نے ریڈیو کے عالمی دن کے موقع پر ان سبھی لوگوں کو مبارکباد دی ہے، جو ریڈیوکی دنیا سے جڑے ہوئے ہیں، جن میں اس صنعت میں کام کرنے والے لوگ اور سامعین بھی شامل ہیں۔ وزیراعظم نے اپنے پیغام میں کہا کہ ریڈیو عالمی دن کے موقع پر میں ریڈیو کی دنیا سے جڑے سبھی لوگوں کو پُرخلوص مبارکباد پیش کرتا ہوں۔ انہوں نے امید ظاہر کی کہ یہ میڈیم سیکھنے سکھانے، دریافت کرنے، تفریح مہیا کرانے اور ایک ساتھ آگے بڑھنے کا مرکز بنا رہے۔ وزیراعظم نے کہا کہ ریڈیو ہم کوایک دوسرے کے قریب لاتاہے اور میں نے اس کا لگاتار تجربہ من کی بات میں محسوس کیا ہے۔ اس لنک https://www.narendramodi.in/mann-ki-baatپر آپ اب تک نشرہونے والے من کی بات کے سبھی پروگرام سن سکتے ہیں۔
وزیر اعظم کا کہنا ہے کہ نیوانڈیا کے بجٹ سے قوم میں نئی روح پھونکی جائے گی

بجٹ سے غریبوں کو بااختیار بنایا جائے گا، کسان کو ترقی ملے گی اور اقتصادی ترقی کو بڑھاوا حاصل ہوگا: وزیر اعظم 12کروڑ کسانوں اور ان کے کنبوں، تین کروڑ متوسط طبقے کے ٹیکس دہندگان کو براہ راست فائدہ پہنچے گا:وزیر اعظم پانچ ایکڑ سے کم زمین رکھنے والے کسانوں کو پی ایم کسان ندھی سے زبردست امداد ملے گی غیر منظم سیکٹر کے مفادات کو پی ایم شرم یوگی من دھن یوجنا سے زیادہ تحفظ حاصل ہوگا نئی دہلی، 01فروری 2019: وزیر اعظم نریندر مودی نے آج نیوانڈیا کے لئے بجٹ کی تعریف کی ہے، جس سے قوم کے اندر ایک نئی روح پھونکی جائے گی۔ 20-2019 کا عبوری بجٹ پیش کئے جانے کے بعد بہت سے ٹوئٹس اور بیان میں وزیر اعظم نے کہا کہ نیوانڈیا کے لئے بجٹ سے 12 کروڑ سے زیادہ کسانوں اور ان کے کنبوں، 3کروڑ سے زیادہ متوسط طبقے کے ٹیکس دہندگان، پیشہ وارافراد اور ان کے کنبوں نیز 30 سے 40 کروڑ مزدوروں کو فائدہ پہنچے گا۔ وزیر اعظم نے کہا کہ این ڈی اے حکومت کی طرف سے کئے گئے ترقیاتی اقدامات نے بہت سی زندگیوں پر مثبت اثر ڈالا ہے، جس کا اظہار کسانوں کی فلاح وبہبود سے لے کر متوسط طبقے، آمدنی ٹیکس سے ریلیف سے لے کر بنیادی ڈھانچے، مینوفیکچرنگ سے لے کر ایم ایس ایم ای، ہاؤسنگ سے لے کر صحت کی دیکھ بھال اور نیوانڈیا کے لئے رفتار کی تیزی سے ہوتا ہے۔ انہوں نے خوشی ظاہر کی کہ یہ دیکھ کر بڑا اچھا لگتا ہے کہ مزید لوگوں کو غریبی کے چنگل سے چھڑا لیاگیا ہے۔ ہمارا نیا متوسط طبقہ اوپر اٹھ رہا ہے اور اسی طرح ان کے خواب بھی پورے ہورہے ہیں۔ وزیر اعظم نے متوسط طبقے کو ٹیکس میں ریلیف کے لئے مبارکباد دی اور کہا کہ میں متوسط طبقے کو سلام کرتا ہوں، قوم کی ترقی میں ان کے شاندار رول کے لئے۔ بجٹ میں کسانوں کے مفادات کے لئے کئے گئے اقدامات کے بارے میں انہوں نے افسوس ظاہر کیا کہ برسوں سے کسانوں کے لئے بہت سے اقدمات شروع کئے گئے تھے، لیکن افسوس کہ بہت سے کسان کبھی بھی اِن اسکیموں کے تحت نہیں آئے۔ انہوں نے کہا کہ پی ایم کسان ندھی کسانوں کے فلاح وبہبود کے لئے ایک تاریخی قدم ہے، جس سے ان کسانوں کو فائدہ پہنچے گا، جن کے پاس 5 ایکڑ سے کم زمین ہے۔ وزیر اعظم نے کہا کہ نیوانڈیا کے بجٹ میں مویشی فروری کے سیکٹر اور ماہی پروری پر بھی توجہ دی گئی ہے۔ غیر منظم سیکٹر کے مفادات کے تحفظ کی اہمیت کو اجاگر کرتے ہوئے انہوں نے کہا کہ پی ایم شرم یوگی من دھن یوجنا بڑے پیمانے پر مددگار ثابت ہوگی۔ اس شعبے کے مفادات کو زیادہ تحفظ کی ضرورت ہے اور نیو انڈیا کے بجٹ میں ایسا ہی کیاگیا ہے۔ آیوشمان بھارت یوجنا اور سماجی تحفظ کی اسکیموں سے بھی ان کی زندگی پر اثر پرے گا۔ وزیر اعظم نے یہ کہتے ہوئے اپنے بیان کو مکمل کیا کہ اِس بات کو یقینی بنانا ضروری ہے کہ ترقی کے فائدے معاشرے کے سبھی طبقوں تک پہنچے۔ انہوں نے کہا کہ‘بجٹ سے غریبوں کو بااختیار بنایا جائے گا، کسانوں کو ترقی ملے گی اور اقتصادی ترقی کو بڑھاوا ملے گا۔
وزیراعظم نے  100 کروڑ ویکسی نیشن کے نشانہ کو عبور کرنے پر ڈاکٹروں اور نرسوں کا شکریہ ادا کیا

وزیراعظم جناب نریندر مودی نے ڈاکٹروں، نرسوں اور اُن تمام ورکروں کا شکریہ ادا کیا ہے، جنہوں نے ٹیکہ کاری میں 100 کروڑ کی تعداد کو عبور کرنے کے لئے کام کیا ہے۔ ایک ٹوئیٹ میں وزیراعظم نے کہا: ’’ہندوستان نے تاریخ رقم کی ہے۔ ہم ہندوستانی سائنس، صنعت اور 130 کروڑ ہندوستانیوں کے اجتماعی جذبے کی فتح کے شاہد ہیں۔ 100کروڑ ویکسی نیشن کا نشانہ پار کرنے پر ہندوستان کو مبارک باد۔ ہمارے ڈاکٹروں، نرسوں اور اُن تمام افراد کا شکریہ، جنہوں نے یہ عظیم نشانہ حاصل کرنے کے لئے کام کیا ہے۔ # ویکسین کی صدی‘‘۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح- اع- ق ر)
وزیراعظم نے ڈبلیو اے یو-20نیروبی2021میں تمغے جیتنے پر ایتھلیٹس کو مبارکباد پیش کی ہے

وزیراعظم جناب نریندر مودی نے 20 سال سے کم عمر کے ورلڈ ایتھلیٹکس نیروبی 2021 میں تمغے جیتنے پر ایتھلیٹس کو مبارکباد دی ہے۔ ایک ٹوئیٹ میں وزیراعظم نے کہا:‘‘ افکار اور کامیابی حاصل کرتے ہوئے @WA
وزیر اعظم نے بھارتی فضائیہ کو اس کے یوم تاسیس پر مبارکباد دی

وزیر اعظم جناب نریندر مودی نے بھارتی فضائیہ کو اس کے یوم تاسیس پر مبارکباد دی ہے۔ اپنے پیغام میں وزیر اعظم نے کہا ' ائیرفورس ڈے پر بھارتی فضائیہ کے سبھی بہادر جانبازوں کو بہت۔ بہت مبارکباد۔ آپ نہ صرف ملک کے آسمان کو محفوظ رکھتے ہیں، بلکہ آفت کے وقت انسانیت کی خدمت میں بھی آگے بڑھ کر رول نبھاتے ہیں۔ ماں بھارتی کی حفاظت کے لئے آپ کی جرات، بہادری اور لگن ہر کسی کو ترغیب دینے والی ہے'۔
آیو ش مان بھارت کے تحت 50 لاکھ سے زائد استفادہ کنندگان

نئی دلّی، 15 اکتوبر / وزیر اعظم جناب نریندر مودی نے صحت کے شعبے میں کی گئی کوششوں کی ستائش کی ہے، جس کی بدولت آیوش مان بھارت اسکیم کے تحت زائد از 50 لاکھ افراد کو فائدہ پہنچا کربھارت نے ایک اہم سنگ میل حاصل کیا ہے۔ وزیر اعظم نے کہا ہے کہ ”ایک صحت مند بھارت تیار کرنے کے سفر میں ایک انتہائی اہم سنگ میل! اس بات پر ہر ہندوستانی کو فخر ہو گا کہ ایک سال کے اندر 50 لاکھ سے زیادہ ہندوستانیو ں نے مفت علاج کی سہولت سے فائدہ اٹھایا، جس کے لئے آیوش مان بھارت کا شکریہ۔ علاج معالجہ کے ساتھ ساتھ یہ اسکیم متعدد ہندوستانیوں کو با اختیار بھی بنا رہی ہے۔“ ایک صحت مند بھارت کے قیام کے سفر میں ایک اہم سنگ میل! اس بات پر ہر ہندوستانی کو فخر ہو گا کہ ایک سال کے اندر 50 لاکھ سے زیادہ ہندوستانیو ں نے مفت علاج کی سہولت سے فائدہ اٹھایا، جس کے لئے آیوش مان بھارت کا شکریہ۔ علاج معالجہ کے ساتھ ساتھ یہ اسکیم متعدد ہندوستانیوں کو با اختیار بھی بنا رہی ہے۔ ٹھیک ایک برس قبل 2018 میں لانچ کی گئی آیوش مان بھارت دنیا کی سب سے بڑی صحت انشورنس اسکیم ہے، جس کا مقصد ملک کے 10.74 کروڑ سے زیادہ غریب افراد کو طبی سہولیات تک رسائی کو آسان بنانا ہے۔ آیوش مان بھارت پردھان منتری جن آروگیہ (پی ایم۔ جے اے وائی)، کے تحت 16,085 اسپتال پینل میں شامل کئے گئے ہیں اور زائد از دس کروڑ ای۔ کارڈ جاری کئے گئے ہیں۔ آیوش مان بھارت کے تحت ملک بھر میں تقریباً 17,150 ہیلتھ اینڈ ویل نیس سینٹر کام کر رہے ہیں۔ ۔۔۔۔۔۔
وزیر اعظم نے من کی بات کے لیے خیالات اور تجاویز طلب کیں

وزیر اعظم جناب نریندر مودی نے 27 نومبر 2022 کو صبح 11 بجے من کی بات کے آنے والے ایپی سوڈ کے لیے لوگوں کو خیالات اور تجاویز کا اشتراک کرنے کے لیے مدعو کیا ہے۔ خیالات کو مائی گو، نمو ایپ پر شیئر کیا جا سکتا ہے، یا پیغام ریکارڈ کرنے کے لیے 1800-11-7800 نمبر ڈائل کیا جا سکتا ہے۔ مائی گو دعوت نامہ کا اشتراک کرتے ہوئے، وزیر اعظم نے ٹویٹ کیا؛ ‘‘میں اس ماہ کے # من کی بات کے لیے آپ کے بصیرت انگیز خیالات اور تجاویز حاصل کرنے کا منتظر ہوں، جو کہ 27 تاریخ کو ہوگا۔ انہیں مائی گو، نمو ایپ پر شیئر کریں یا 1800-11-7800 ڈائل کرکے اپنا پیغام ریکارڈ کریں۔’’
مرکزی کابینہ نے پرامن مقاصد کے لئے باہری خلا کی تلاش اور استعمال میں ہندوستان اور جنوبی افریقہ کے درمیان تعاون کے مفاہمت نامے کی منظوری دے دی ہے

نئی دہلی، 12 ستمبر 2018، مرکزی کابینہ کی میٹنگ کو جس کی صدارت وزیراعظم جناب نریندر مودی نے کی، پرامن مقاصد کے لئے باہری خلا کی تلاش اور استعمال میں ہندوستان اور جنوبی افریقہ کے درمیان تعاون کے مفاہمت نامے کی تفصیلات سے آگاہ کیا گیا۔ اس مفاہمت نامے پر جوہانسبرگ میں 26 جولائی 2018 کو دستخط کئے گئے تھے۔ اس مفاہمت نامے کے تحت جن شعبوں میں تعاون کیا جائے گا، ان کی تفصیل درج ذیل ہے۔ ز مین کا دور سے جائزہ لینا۔ مصنوعی سیارے کے ذریعہ مواصلات اور مصنوعی سیارے پر مبنی رہنمائی۔ خلائی سائنس اور سیاروں کی تلاش . خلائی جہاز، سیارے لے جانے والے میزائلوں کا استعمال، خلائی نظام اور زمینی نظام۔ خلائی ٹکنالوجی کا عملی استعمال جس میں زمینی اوزار اور تکنیکیں شامل ہیں اور تعاون کے دوسرے شعبے جس کا فیصلہ متعلقہ فریق کریں گے۔ اس مفاہمت نامے کے تحت جو تعاون کیا جائے گا، وہ مندرجہ ذیل شکل میں ہوگا۔ باہمی فائدے اور دلچسپی کے مشترکہ خلائی پروجیکٹوں کی منصوبہ بندی اور ان پر عمل درآمد۔ خلائی سرگرمیوں کی مدد کے سلسلے میں زمینی مراکز کا قیام ، ان پر عمل درآمد اور ان کی دیکھ بھال۔ مصنوعی سیاروں کی ذریعہ حاصل ہونے والی معلومات، تجربات کے نتائج اور سائنسی نیز ٹکنالوجیکل معلومات کی ساجھیداری۔ مشترکہ تحقیقی ترقیاتی سرگرمیاں۔ امداد باہمی پروگراموں میں شرکت کے لئے نامزد تکنیکی اور سائنسی افراد کا تبادلہ۔ معاشرتی مقاصد سے خلائی سائنس اور ٹکنالوجی اور خلا کے استعمال کے پروگراموں کے لئے صلاحیت سازی۔ مشترکہ سمپوزیم، کانفرنسوں اور سائنسی میٹنگوں کا انعقاد اور تعاون کے مزید شعبوں کا فیصلہ متعلقہ پارٹیوں کے باہمی صلاح مشورے کے بعد تحریری طور پر کیا جائے گا۔ فوائد: اس مفاہمت نامے پر دستخط کئے جانے سے تعاون کے امکانی شعبوں پر عمل کرنے میں مدد ملے گی مثلاً خلائی سائنس، ٹکنالوجی اور ان پر عمل درآمد جن میں زمین کا دور سے جائزہ لینا، مصنوعی سیاروں کے ذریعہ مواصلات اور مصنوعی سیارے پر مبنی رہنمائی، خلائی سائنس اور سیاروں کی تلاش، خلائی جہازوں اور خلائی نظاموں نیز زمینی نظاموں کا استعمال اور خلائی ٹکنالوجی کا استعمال۔
وزیر اعظم نے کووڈ -19کے وقت اور یوکرین بحران کے دوران بی اے پی ایس کے امدادی کاموں کی ستائش کی

نئی دہلی:16؍اپریل2022: وزیر اعظم جناب نریندر مودی نےبی اے پی ایس کے بزرگ سادھوؤں ایشور چرن سوامی اور برہما وہاری سوامی سے ملاقات کی اور کووڈ -19 کے وقت وہ یوکرین بحران کے دوران بی اے پی ایس کے راحت کے کاموں کی ستائش کی۔ جناب مودی نے عزت مآب سوامی مہاراج جی کے آنے والے صد سالہ یوم پیدائش کی تقریبات پر بھی بات چیت کی۔ وزیر اعظم نے ٹوئٹ کیا کہ؛ ’’بزرگ بی اے پی ایس سادھوؤں ایشور چرن سوامی اور برہما وہاری سوامی سے ملاقات کی۔کووڈ-19کے وقت اور یوکرین بحران کے دورا ن بی اے پی ایس کے راحت کے کاموں کی ستائش کی۔عزت مآب سوامی مہاراج جی کے آنے والے صد سالہ یوم پیدائش کی تقریبات کو لے کر بھی گفتگو کی اور سماج کے لئے ان کے قیمتی تعاون کو یاد کیا۔‘‘ Met senior BAPS Sadh and during the )
وزیراعظم نریندر مودی سے بھارت-سنگا پور مشترکہ وزارتی وفد نے ملاقات کی

سنگا پور کے نائب وزیراعظم اور وزیر خزانہ جناب لارنس اُونگ، تجارت اور صنعت کے سنگاپور کے وزیر جناب گین کِم یونگ اور بھارت کی وزیر خزانہ محترمہ نرملا سیتا رمن پر مشتمل بھارت –سنگاپور مشترکہ وزارتی وفد نے آج وزیراعظم نریندر مودی سے ملاقات کی۔ وزرا نے نئی دلی میں 17 ستمبر 2022 کو ہوئی ہندوستان –سنگاپور وزارتی گول میز کانفرنس (آئی ایس ایم آر) کے افتتاحی اجلاس کے نتائج کے بارے میں وزیراعظم کو جانکاری دی۔ یہ نائب وزیراعظم کی حیثیت سے جناب لارنس اُونگ کا بھارت کے لئے پہلا دورہ ہے۔ آئی ایس ایم آر کا قیام ایک مثبت پہل ہے، جس کے بارے میں وزیراعظم نریندر مودی نے سوچا تھا اور یہ ہندوستان –سنگاپور باہمی تعلقات کے منفرد نوعیت کی عکاسی کرتا ہے۔ وزیر موصوف نے وزیراعظم کو اُن وسیع تر گفتگو کے بارے میں بھی آگاہ کیا، جو ڈیجیٹل رابطے کے ابھرتے ہوئے شعبوں، فِن ٹیک ، گرین معیشت ، ہنرمندی کے فروغ اور خوراک کی یقینی فراہمی کے بارے میں خاص طور پر منعقد ہوئی تھی۔ وزیراعظم نے اپنی ستائش سے انہیں آگاہ کیا اور امید ظاہر کی کہ آئی ایس ایم آر جیسے اقدامات دونوں ملکوں کے درمیان باہمی تعلقات کو مزید مستحکم کرنے میں مددگار ثابت ہوں گے۔ وزیراعظم نے سنگاپور کے وزیراعظم اور وہاں کے عوام کے لئے اپنی نیک خواہشات سے بھی آگاہ کیا۔
اقوام متحدہ کی جنرل اسمبلی کے 74 ویں اجلاس کے دوران منعقدہ کلائمیٹ ایکشن سمٹ 2019 میں
وزیر اعظم کا اظہار خیال

نئی دہلی،24؍ ستمبر/ میں عالمی موسمیاتی سربراہ ملاقات کے اہتمام کرنے کے لئے اقوام متحدہ کے سکریٹری جنرل صاحب کا شکریہ ادا کرتا ہوں۔ گزشتہ برس چمپئن آف ارتھ کا اعزاز حاصل کرنے کے بعد مجھے یہ پہلا موقع حاصل ہوا ہے، جب میں اقوام متحدہ سےمخاطب ہوں۔ مجھے اس بات کی خوشی ہے کہ نیویارک کے میرے دورے کے دوران موسمیات کے موضوع پر یہ میری پہلی ملاقات ہے۔ معزز حضرات، موسمیاتی تبدیلی سے نبردآزمائی کے سلسلے میں مختلف ممالک کی جانب سے متعدد کوششیں ہورہی ہیں۔ ہمیں یہ بات تسلیم کرنی چاہئے کہ اگر ہمیں موسمیاتی تبدیلی جیسی سنگین چنوتیوں پر قابو حاصل کرنا ہے تو ہم فی الوقت جو کچھ بھی کررہے ہیں وہ کافی نہیں ہے۔ آج ضرورت اس بات کی ہے کہ ہم ایک ایسا طریقہ کار اپنائیں جو تعلیم سے لے کر اقدار تک، انداز حیات سے لے کر ترقیاتی فلسفے تک احاطہ کرسکے۔ ہمیں برتاؤ جاتی تبدیلیاں لانے کے لئے ایک عالمی عوامی تحریک درکار ہے۔ فطرت کے تئیں جذبہ اہتمام، وسائل کا دانشمندانہ استعمال، اپنے وسائل کے دائرے کے اندر زندگی بسر کرنا ، یہ تمام امور ہماری روایات اور موجودہ عہد کی کوششوں کے اہم پہلو ہیں۔ ضرورت نہ کہ لالچ ہمارا رہنما اصول رہا ہے، لہٰذا بھارت نے آج اِس موضوع کی سنگینی کا مسئلہ اٹھایا ہے، بلکہ اس نے اپنی جانب سے ایک عملی طریقہ کار اور لائحہ عمل بھی پیش کیا ہے۔ ہمارا یقین اس بات میں ہے کہ عملی طور پر اٹھایا گیا محض ایک قدم بڑی بڑی باتیں کرنے کے مقابلے کہیں زیادہ اہم ہے۔ بھارت میں ہم غیر نامیاتی ایندھن کا استعمال بڑھانے جارہے ہیں اور 2022 تک ہمارا منصوبہ یہ ہے کہ ہم اپنی قابل احیا توانائی صلاحیت کو 175 جی ڈبلیو سے بھی کہیں زیادہ ترقی دے کر بعد ازاں اسے 450 جی ڈبلیو تک پہنچا دیں۔ بھارت میں ہم نے نقل وحمل کے شعبے کو ای-موبیلٹی کے توسط سے سرسبز شکل دینے کا منصوبہ وضع کررکھا ہے۔ بھارت پیٹرول اور ڈیزل میں خاطر خواہ مقدار میں حیاتیاتی ایندھن کی آمیزش کے منصوبے پر بھی کام کررہا ہے۔ ہم نے 150 ملین کنبوں کو کھانا پکانے کی صاف ستھری گیس فراہم کی ہے۔ ہم نے پانی کے تحفظ، بارش کے پانی کی ہارویسٹنگ اور آبی وسائل کی ترقی کے لئے جل جیون مشن شروع کیا ہے۔ بھارت اگلے کچھ برسوں میں اِس سلسلے میں تقریباً 50 ارب ڈالر خرچ کرنے والا ہے۔ بین الاقوامی فورم پر تقریباً 80 ممالک بین الاقوامی شمسی اتحاد مہم میں شامل ہوئے ہیں۔ بھارت اور سوئیڈن دیگر شراکت داروں کے ساتھ مل کر صنعتی تغیراتی عمل پر قائدانہ گروپ کا آغاز کررہے ہیں۔ اس قدم سے حکومتوں اور نجی شعبے کو ٹکنالوجی کے اختراع کے میدان میں تعاون کے لئے مواقع فراہم ہوں گے۔ اس سے صنعت کے لئے کم کاربن والے طریقے تلاش کرنے میں مدد ملے گی۔ اپنے بنیادی ڈھانچے کو قدرتی آفات سے بچانے کی خاطر بھارت قدرتی آفات جھیل سکنے والے بنیادی ڈھانچے کے قیام کے لئے ایک اتحاد کا آغاز کررہا ہے۔ میں رکن ممالک کو اِس اتحاد میں شامل ہونے کی دعوت دیتا ہوں۔ اِس سال 15 اگست کو بھارت کے یوم آزادی کے موقع پر ہم نے عوام سے ایک بار کام میں آنے والے پلاسٹک کے استعمال کو ختم کرنے کی تحریک میں شامل ہونے کی اپیل کی تھی۔ میں امید کرتا ہوں کہ اِس سے، ایک بار استعمال ہونے والے پلاسٹک کے مضر اثرات کے بارے میں عالمی سطح پر بیداری پیدا ہوگی۔ معزز حضرات، مجھے یہ اعلان کرتے ہوئے خوشی ہورہی ہے کہ کل اقوام متحدہ کی عمارت کی چھت پر ہم شمسی پینلوں کا افتتاح کرنے والے ہیں، جس کے لئے بھارت نے 10 لاکھ ڈالر کی رقم مہیا کی ہے۔ باتیں کرنے کا وقت چلا گیا، اب دنیا کو کام کرنے کی ضرورت ہے۔ شکریہ، بہت شکریہ اعلامیہ: وزیر اعظم نے یہ تقریر ہندی میں دی تھی۔ یہ ان کی تقریر کا قریب ترین ترجمہ ہے۔
مرکزی کابینہ نے مواصلات کی خدمات دستیاب کرانے والے شعبے کو درپیش مالی دشواریاں کم کرنے کی تجویز کو منظوری دے دی

وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں مواصلاتی خدمات فراہم کرنے والے شعبے کو درپیش مالی دشواریاں کم کرنے کی تجویز کو منظوری دے دی گئی۔ اس سلسلے میں محکمہ مواصلات کی جانب سے مواصلاتی خدمات فراہم کار (ٹی ایس پی) اداروں کو اسپیکٹرم کی نیلامی کی رقم کی ادائیگی کا ایک متبادل پیش کیا جائے گا، جس کے تحت وہ نیلامی کی رقم کی قسط کی ادائیگی یا تو ایک برس یا دونوں برسوں کےلیے ایک مشت کرسکیں گے۔ واضح ہو کہ ان دونوں قسطوں کی ادائیگی کی واجب الادا کی تاریخیں دو ہزار بیس-اکیس اور دوہزار اکیس-بائیس ہیں۔ اس تبدیلی کے بعد باقی ماندہ قسطوں کی ادائیگی مساوی تعداد میں کی جاسکے گی۔ تاہم اسپیکٹرم کی قیمت پرمقررہ سود کی وصولی میں کوئی تبدیلی نہیں ہوگی، تاکہ این پی وی کو محفوظ رکھا جاسکے۔ واضح ہو کہ نیلام کی رقم کی قسط کی تبدیلی سے ٹی ایس پی اداروں کو درپیش نقدی کے بہاؤ سے قدر راحت حاصل ہوسکے گی اور قانونی ادائیگیاں اور بینک کے قرضوں پر سود کی قرض کی ادائیگی باآسانی کی جاسکے گی۔ یاد رہے کہ اس فیصلے سے ٹی ایس پی اداروں کی مالیاتی صحت میں بہتری پیدا ہوگی اور صارفین کو معیاری خدمات فراہم کرائی جاسکیں گی۔ اسپیکٹرم کے نیلام کے رقم کی ادائیگی کی دو برس کی مساوی قسطوں میں ادائیگی کے فیصلے پر عمل آوری آئندہ 15 دنوں کے اندر کی جائے گی۔ علاوہ ازیں لائسنس میں ترمیم بھی عزت مآب وزیر مواصلات کی منظوری سے جلد از جلد کی جائے گی۔ ۔۔۔۔۔۔۔۔۔۔۔ م ن ۔س ش۔ ت ع۔
وزیراعظم کا معروف ادیبہ منورما مہاپاترا کے انتقال پر اظہار تعزیت

وزیر اعظم جناب نریندر مودی نے معروف ادیبہ منورما مہاپاترا جی کے انتقال پر گہرے رنج و غم کا اظہار کیا ہے۔ ایک ٹویٹ میں ، وزیر اعظم نے کہا: "معروف ادیبہ منورما مہاپاترا جی کے انتقال سے غمزدہ ہوں۔ انہیں مختلف مسائل پر اپنی تحریروں کے لیے یاد رکھا جائے گا۔ انہوں نے میڈیاکے لیے بھی بھرپور تعاون کیا اور کمیونٹی کی وسیع خدمات انجام دیں۔ ان کےاہل خانہ اور مداحوں سےاظہار تعزیت ۔ اوم شانتی۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیراعظم کے ذریعے شیروں کی گنتی  سے متعلق تخمینہ 2018 کے چوتھے سلسلے کے نتائج کا اجراء

نئیدہلی۔28؍جولائی۔وزیراعظم جناب نریندر مودی 29 جولائی 2019 کو لوک کلیان مارگ پر کُل ہند ٹائیگرتخمینہ 2018 کے چوتھے سائیکل کے نتائج کا اجراء کریں گے۔ اپنے احاطہ کرنے، نمونے جمع کرنے اور کیمرا ٹریپنگ کی تعداد وغیرہ کے لحاظ سے شیروں کی گنتی کا یہ چوتھا سائیکل اور ان کی تعداد کا اندازہ لگانے کا عمل دنیا کا جنگلی جانوروں کا سب سے بڑا سروے کہا جاسکتا ہے۔ بھارت ہر چار سال کے بعد کُل ہند پیمانے پر ٹائیگر اسٹیمیشن کا عمل انجام دیتا ہے۔ اس طرح کے تین تخمینے پہلے ہی 2006، 2010 اور 2014 میں لگائے جاچکے ہیں۔ حکومت اور نیشنل ٹائیگر کنزرویشن اتھارٹی نے موسمیاتی تبدیلی کے برعکس اثرات کو کم کرنے کیلئے ایک اقتصادی مالی قدر وقیمت کے تعین کا عمل بھی انجام دیا ہے جس کا تعلق شیروں سے ہے۔ اس طرح کی دخل اندازیوں اور تخمینوں کو قانونی طور پر ٹائیگر کنزرویشن پلان کے تحت شروع کیا گیا ہے تاکہ اسے ادارہ جاتی شکل دی جاسکے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن
خواتین کی 100 میٹر دوڑ میںسونے کا تمغہ جیتنے پر وزیر اعظم نے دوتی چندکو مبارکباددی

نئی دہلی10 جولائی ۔وزیر اعظم جناب نریندر مودی نے خواتین کی 100 میٹر دوڑ میں فائنل مقابلہ جیتنے پر دوتی چند کو مبارکباددی ہے۔ انہو ں نے اس ایوینٹ میں سونے کاتمغہ جیتا ہے ۔ وزیر اعظم نے کہا کہ’’ یہ ایک غیر معمولی ایتھیلیٹ کا غیر معمولی کارنامہ ہے۔ انہوں نے کہا کہ خواتین کی 100 میٹر فائنل دوڑ میں سونے کا تمغہ جیتنے پردوتی چند کو مبارکباددیتا ہوں ،جنہوں نے سخت محنت اور لگن کے بعد یہ تمغہ جیتا ہے اور جس کی وہ مستحق بھی ہیں۔ وزیر اعظم مودی نے اپنے ٹویٹر پر کہا کہ دوتی چند نے سونے کا تمغہ جیت کر ملک کا نام روشن کیا ہے۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ح ا ۔رم
وزیراعظم نے جناب اٹل بہاری واجپئی کو ان کے یوم پیدائش پر خراج عقیدت پیش کیا

وزیراعظم جناب نریندر مودی نے جناب اٹل بہاری واجپئی کو ان کے یوم پیدائش پر خراج عقیدت پیش کیا ہے۔ وزیراعظم نے کہا ’’سابق وزیراعظم قابل احترام اٹل بہاری واجپئی جی کو ان کے یوم پیدائش پر شت شت نمن۔ اپنی دور اندیش قیادت میں انہوں نے ملک کو ترقی کی بے مثال بلندیوں تک پہنچایا۔ ایک طاقتور اور خوشحال بھارت کی تعمیر کے لئے ان کی کوششوں کو ہمیشہ یاد کیا جائے گا‘‘۔ ۔۔۔۔۔۔۔۔۔۔۔ م ن۔ا گ۔ن ا۔
وزیراعظم نے جناب رام جیٹھ ملانی کی رحلت پر اظہار تعزیت کیا

نئی دہلی،08ستمبر / وزیراعظم جناب نریندر مودی نے ممتاز وکیل اور سابق مرکزی وزیر جناب رام جیٹھ ملانی کے انتقال پر تعزیت کا اظہار کیا ہے۔ وزیراعظم نے کہا کہ ‘‘جناب رام جیٹھ ملانی کی رحلت سے ہندوستان ایک ایسے غیرمعمولی وکیل اور ایک ایسی عوامی شخصیت سے محروم ہو گیا ہے جس نے عدالت اور پارلیمنٹ دونوں میں نمایاں کارکردگی انجام دی ہے۔وہ خوش مزاج اور باحوصلہ شخص تھے اور کسی بھی موضوع پر اپنی جرتمندانہ رائے کا اظہار کرنے سے وہ کبھی پیچھے نہیں رہے۔ جناب رام جیٹھ ملانی کی شخصیت کا ایک بہترین پہلو یہ تھا کہ وہ اپنے من کی بات کہنے کی صلاحیت رکھتے تھے اور وہ بلا کسی خوف کے یہ کام کرتے تھے۔ ایمرجنسی کے سیاہ دنوں میں انہوں نے جس عزم و حوصلے کے ساتھ عوا م کی آزادی کی لڑائی لڑی اُسے ہمیشہ یاد کیا جائے گا۔ ضرورتمندوں کی مدد کرنا ان کی شخصیت کا اہم ترین حصہ تھا۔ میں اپنے آپ کو خوش قسمت سمجھتا ہوں کہ مجھے جناب رام جیٹھ ملانی جی کے ساتھ بات چیت کے بہت سے مواقع حاصل ہوئے۔ میں غم کے ان لمحات میں اُن کے اہل خانہ ، دوستوں اور مداحوں کے ساتھ شریک ہوں۔ وہ یہاں نہیں ہیں لیکن ان کے شاندار کام کو ہمیشہ یاد کیا جائے گا! اوم شانتی۔’’ (م ن ۔ ا گ۔ م ت ح(